Eetris on Jeruusalemma Uudiste erisaade ja Pekka Sartola.
Tere juulikuist laupäevaõhtut!
Täna ja kolmel järgmisel laupäeval käsitleme teemaderingi,
mis on üks Piibli ja samas uskliku kristlase elu tähtsamaid.
Jutt käib Pühast Vaimust,
keda uurime järgmise nelja saate vältel pealkirjade all:
1. Kes on Püha Vaim? 2. Püha Vaim ja kogudus;
3. Armuannid; 4. Püha Vaimu pilkamine.
Alustuseks tasub teha kokkuvõte sellest,
mida Piibel Püha Vaimu kohta ütleb.
Püha Vaimu käsitledes uurime samas midagi,
mis on suurem kui maine elu
ja vahel inimmõistusega raske aru saada.
Pühast Vaimust rääkides räägime samas
Jumala kolmainsuse kolmandast isikust.
Jumalast, kes ilmutab end Isana, Pojana ja Püha Vaimuna.
Jumala Kolmainsus ilmneb juba Vanas Testamendis.
Rabinistlik kirjandus räägib Jumala kolmest isikust.
Zohari traditsioon mainib viis korda Jumala kolme olemust:
kolme pead, kolme Vaimu, kolme ilmutusvormi,
kolme nime ja kolme tõlgendustooni.
Meie kristlased polegi ketserid,
kui mõistame, et Jumal väljendab end kolme isikuna,
olgu see inimmõistusele kui tahes raske mõista.
Piibel on algusest peale Jumala Püha Vaimu poolt inspireeritud.
Vaimu mainitakse juba Piibli esimestes salmides
nagu ka Ilmutusraamatu viimastes salmides ja kõikjal vahepeal.
Tänapäeva kristlikul maastikul on hakanud ilmnema hälbeid
soovis mõista Piiblis kirjutatud põhitõdede loomust ja ilmnemist.
Püha Vaim on siiski kogu selle universumi Looja.
Loeme Piibli esimesel leheküljel:
"Maa oli tühi ja paljas ja pimedus oli sügavuse peal
ja Jumala Vaim hõljus vete kohal."
Jumal on kõikvõimas ja kõikjalviibiv,
nii et ka Tema Vaim on kõikvõimas ja kõikjalviibiv.
See selgus ka Taavetile juba kolm aastatuhandet tagasi.
Ta tõdeb Psalmis 139:7-12 järgmist.
"Kuhu ma võiksin minna su Vaimu eest?
Ja kuhu ma põgeneksin su palge eest?
Taevasse, toonelasse, mere äärtesse, pimedusse või valgusse."
Lõpuks tõdeb Taavet salmis 16:
"Su silmad nägid mind juba mu eos ja su raamatusse kirjutati kõik päevad,
mis olid määratud, ehk küll ühtainustki neist ei olnud olemas."
Meie Päästja Jeesus samastas end täielikult
nii Isa kui ka Püha Vaimuga. Vaatame mõningaid näiteid.
"Ja ma palun Isa ja ta annab teile teise Lohutaja,
et tema oleks teiega igavesti." (Joh.14:16)
Jeesus tõdes siin, et Isa saadab Trööstija ehk Püha Vaimu.
Maa peal olles oli Jeesus ise oma jüngrite õpetaja ja kaitsja.
Veidi hiljem samas kirjakohas lubab Ta järgmist:
"Aga Lohutaja, Püha Vaim, kelle Isa saadab minu nimel,
tema õpetab teile kõik ja tuletab teile meelde kõik,
mida mina teile olen öelnud." (Jh 14:26)
Neis salmides tõdeb Jeesus,
et Isa Jumal läkitab Kaitsja, Püha Vaimu Tema, Jeesuse nimel.
Jätkame endiselt Johannese evangeeliumis kirjeldatud
suure ülempreesterliku palvega.
"Kui tuleb Lohutaja, kelle ma teile Isa juurest saadan,
Tõe Vaim, kes lähtub Isast, siis tema tunnistab minust."
Nii tunnistas Jeesus, et Tema ja Isa on olemuselt üks:
"Mina ja Isa oleme üks."
"See, kes on näinud mind, on näinud Isa."
"Keegi ei tule Isa juurde muidu kui minu kaudu."
Jätkame selle teemaga.
Meil on hea mõista seda tervikut,
Püha tervikut, Püha Kolmainsust,
kuigi see võib meie mõistuse ületada.
Johannes jätkab Jeesuse palve kirjeldamist
oma jüngrite ja ka meie eest.
"Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde" Jh 16:7
Pane tähele, et Jeesus rääkis taas selgemast selgemalt isikust,
Temast, Lohutajast, Tõe Vaimust,
mitte mingist esemest, mõttest või õpetussuunast, vaid isikust.
"Tema [Vaim] kirgastab mind, sest ta võtab minu omast ja kuulutab teile.
Kõik, mis on Isal, on minu päralt, seepärast ma ütlesin,
et ta võtab minu omast ja kuulutab teile." Jh 16:14-15
Püha Vaim on seega olemuselt sama mis Jeesus,
kes on olemuslikult sama mis Isa. Eelnenud salmides märkasime,
et esmalt ütleb Jeesus, et Isa saadab Vaimu.
Hiljem samastab Ta end Isaga,
tõdedes, et Ta ise ongi see, kes Vaimu läkitab.
Kolmainsus lausa tungib esile neis salmides.
Olen kuulnud öeldavat, et sõna 'kolmainsus'
Piiblist ei leia, mistõttu see on inimeste leiutatud kooslus.
Sealt ei leia ka terminit 'üleujutus'
ja ometi pole kellelegi ebaselge, millega on tegu.
Olen tavaliselt vastanud neile, tõdedes,
et Jumala kolm ilmnemisvormi - Isa, Poeg ja Püha Vaim -
olid Piibli inimestele niivõrd iseenesestmõistetavalt selged,
et nad ei näinud erilist vaeva kolmainsuse tõestamiseks.
Püha Vaim on üks Jumalaga.
Kõik järgmiseks loetletavad Vaimu omadused
on ka Jumala omadused:
Püha Vaim on igavene. Heebrealaste 9:14 mainib Kristust,
kes ohverdas end igavese Vaimu läbi laitmatuna Jumalale.
Ta on Jumala vägi. Luuka 1:35,37
räägib Püha Vaim Maarjale, kuidas Püha Vaim tuleb tema peale
ja Kõigekõrgema vägi varjab teda.
1. Korintlaste kirja 2. peatükis tõdeb Paulus,
et Püha Vaim on kõiketeadev.
Paulus kirjeldab 1. Korintlaste 2:10-11, et Vaim uurib läbi kõik,
ka Jumala sügavused ning Vaim üksi teab, mis Jumalas on.
Kuna Jumal on kõiketeadev ja Jumala Püha Vaim on kõiketeadev,
on Ta seega ka ise Jumal.
Sellest räägivad meile ka Apostlite teod.
Luukas kirjeldab, kuidas Ananias ja Safiira püüdsid kogudust petta.
Ap 5:3-4 tõdeb Peetrus Ananiasele,
et ta püüdis koos naisega Püha Vaimu petta.
Lõpuks tõdeb Peetrus, et katse Püha Vaimu petta
on sama mis valetada Jumalale.
Paulus kinnitab sama, tõdedes 2Kr 3:18,
et Püha Vaim on samas Issand ise ja Tema Vaim.
Jeesus kirjeldab end tõdemusega: "Mina olen tee, tõde ja elu."
Ka apostel Johannes kinnitab, et Püha Vaim on ka tõde.
1Jh 5:6: "...ja Vaim on selle tunnistajaks, sest Vaim on tõde."
Püha Vaim on seega olemuselt sama mis Jeesus, Gl 4:6.
Paulus tõdeb galaatlastele, et Püha Vaim on ka Jeesuse Vaim.
Galaatlaste kogudusel oli raskusi Jumala pühade asjade mõistmisega.
"Aga et te nüüd olete lapsed,
on Jumal läkitanud teie südamesse oma Poja Vaimu,
kes hüüab: 'Abba, Isa!'"
Püha Vaim on olemuselt sama mis Isa Jumal ja Jeesus Kristus.
Nagu Piibli alguses tõdeti,
osales Jumala Vaim loomistöös.
Kirjas Kolossa kogudusele teeb Paulus kokkuvõtte maailma loomisest,
tõdedes, et see on seotud just Jeesuse Kristusega.
Ta on nähtamatu Jumala kuju, kogu loodu esmasündinu
ja Temas, Kristuses, loodi kõik, mis on taevastes
ja maa peal. Kõik on loodud tema kaudu ja Temasse.
Tema on enne kõike ja Temas püsib kõik koos.
Üks kõnetavamaid Jeesuse igavese olemusega seotud tervikuid
on Õpetussõnade raamatus.
Selle autor on Jeesuse Vaimu mõju all, kui kirjeldab aega
juba enne kogu maailma ja universumi loomist.
"Issand lõi mind oma töö alguses,
esimesena oma töödest muistsel ajal.
Igavikust alates on mind eraldatud,
ürgajast peale, enne maailma algust.
Ma olen sündinud enne sügavusi, enne kui puhkesid allikad.
Veel enne kui mäed paigale pandi, enne künkaid sündisin mina,
kui ta veel ei olnud teinud maad ega maastikku,
ei maailma esimest tolmukübetki.
Kui tema valmistas taevad, olin mina seal,
siis kui ta joonistas sõõri sügavuse pinnale,
kui ta kinnitas pilved ülal, kui said jõuliseks sügavuse allikad,
kui ta merele pani piiri, et veed ei astuks üle tema käsust,
kui ta kinnitas maa alused, siis olin mina tema kõrval kui lemmiklaps,
olin päevast päeva temale rõõmuks, mängisin igal ajal tema ees,
mängisin tema maailma maa peal
ja tundsin rõõmu inimlastest." Õp 8:22-31
Õpetussõnade autor küsis lugejailt ja kuuljailt
juba 3000 aasta eest sedagi, kas nad mõistsid toona,
ja kas meie mõistame täna, Jumala Poja igavest olemust.
Õp 30:4: "Kes on läinud taevasse ja on sealt alla tulnud?
Kes on kogunud tuule ma pihkudesse?
Kes on mähkinud vee vaibasse?
Kes on paigale pannud kõik maaääred?
Mis on ta nimi ja mis on ta poja nimi? Küllap sa tead!"
Üks piibliaja usklike olulisemaid väliseid tunnistusi
oli kahtlemata ristimine. See on seda tänapäevalgi.
See tähendab eraldumist, väliselt enda tunnistamist kellegi järgijaks.
Usklike puhul tähendas see Jeesuse jüngriks hakkamist.
Eraldumist legalistlikkuseni arenenud
juutide toorausust.
Ristimine oli alati lahutamatult seotud algkoguduse moodustumisega,
nagu Apostlite tegude algpeatükid meile räägivad.
Evangelist Matteus on talletanud meile
ühe ristimises ehk enim kasutatud ja kasutatava näite,
kuidas ristitakse Jumala Kolmainsuse nimesse.
Matteuse 28:18-20: "Ja Jeesus astus nende juurde ja kõneles neile:
"Minule on antud kõik meelevald taevas ja maa peal. Minge siis,
tehke jüngriteks kõik rahvad,
ristides neid Isa ja Poja ja Püha Vaimu nimesse ja õpetades neid pidama
kõike, mida mina olen teil käskinud!
Ja vaata, mina olen iga päev teie juures ajastu lõpuni.'"
Seega võime öelda, et Püha Vaim ja Jumal
on olemuselt üks ja sama, Jeesus ütles, et Tema ja Isa on üks,
ja Püha Vaim on ka Jeesuse Vaim. Nii et Püha Vaim, Jumal ja Jeesus
on ühe ja sama igavese Jumala erinevad esinemisvormid.
Küsimus pole, ja tahan seda rõhutada,
et asi pole tähtsusjärjekorras,
vaid pigem tegevuskorralduses.
Jätkame neil teemadel nädala pärast.
Toona on teemaks Püha Vaim ja kogudus.
Pea meeles palvetada rahu Jeruusalemmale
ja õnnistust Iisraeli rahvale, et nad leiaksid oma Messia.
Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee